ข้อมูลเพิ่มเติมเกี่ยวกับการใช้การเชื่อมต่ออินเทอร์เน็ต

ซอฟต์แวร์ HP นี้จะใช้การเชื่อมต่ออินเทอร์เน็ต เพื่อดำเนินการดังต่อไปนี้
•	อัปเดตซอฟต์แวร์และคุณลักษณะต่างๆ
•	ป้องกันปัญหา
•	ให้การสนับสนุน
•	รวบรวมข้อมูลเพื่อเปิดทางให้ HP พัฒนาการออกแบบผลิตภัณฑ์ 

ข้อมูลที่ส่งจากคอมพิวเตอร์ของคุณมายัง HP จะนำไปใช้เพื่อประเมินว่าต้องมีการอัปเดตอะไรหรือไม่ และเพื่อจับคู่ข้อมูลที่ให้มาเข้ากับวิธีการที่คุณใช้ผลิตภัณฑ์ HP 

-ข้อมูลบางอย่างอาจมีการนำไปใช้ในรูปแบบที่ไม่ระบุชื่อและ/หรือแบบรวม เพื่อเปิดโอกาสให้ HP พัฒนาคุณภาพของผลิตภัณฑ์และการบริการ ข้อมูลนี้อาจมีการถ่ายโอนให้กับหน่วยงาน HP ที่อาจจะตั้งอยู่ในประเทศ/ภูมิภาคอื่น

ส่วนที่อยู่ IP อาจจะมีการนำไปใช้เพื่อประเมินตำแหน่งที่ตั้งทั่วไป (เช่น เมือง) และข้อมูลเกี่ยวกับธุรกิจองค์กร ก่อนที่จะมีการละทิ้งไป

แอปพลิเคชันซอฟต์แวร์ HP ที่เชื่อมต่อบนอินเทอร์เน็ต

โปรดสังเกตว่าแอปพลิเคชันซอฟต์แวร์ต่อไปนี้อาจจะไม่มาพร้อมกับผลิตภัณฑ์ทุกตัว 

การลงทะเบียนผลิตภัณฑ์ HP
โดยปกติแล้ว การลงทะเบียนผลิตภัณฑ์ HP จะเริ่มต้นอัตโนมัติเมื่อถึงขั้นตอนสุดท้ายของการติดตั้งซอฟต์แวร์ ซอฟต์แวร์จะเชื่อมต่อกับการลงทะเบียนแบบออนไลน์ และจะมีการป้อนข้อมูลดังต่อไปนี้ให้คุณก่อนสำหรับผลิตภัณฑ์ HP ของคุณโดยเฉพาะ เพื่อให้กระบวนการลงทะเบียนผลิตภัณฑ์นั้นง่ายขึ้น
•	เลขรุ่น/ชื่อ/ซีรีส์ของผลิตภัณฑ์
•	หมายเลขประจำเครื่อง
•	ระบบปฏิบัติการคอมพิวเตอร์
•	ภาษาระบบปฎิบัติการ และการตั้งค่าประเทศ/ภูมิภาค
•	รหัสบริการของผลิตภัณฑ์

ในการป้องกันไม่ให้มีการเรียกใช้การลงทะเบียนผลิตภัณฑ์ HP และการเชื่อมต่อกับอินเทอร์เน็ต ให้ยกเลิกการเลือก "Register this product with HP (ลงะเทียนผลิตภัณฑ์นี้กับ HP)"

HP Update
ในบางครั้ง ซอฟต์แวร์ที่ล้าสมัยอาจจะขัดขวางการติดตั้งหรือประสิทธิภาพการทำงานของผลิตภัณฑ์ HP Update คอยตรวจสอบโปรแกรมอัปเดตของซอฟต์แวร์เป็นประจำ ซึ่งช่วยให้คุณรู้เกี่ยวกับซอฟต์แวร์ใหม่ๆ เมื่อพร้อมใช้งานแล้ว นอกจากนี้ HP Update ยังนำเสนอการดาวน์โหลดแบบทันทีและการติดตั้งแบบอัตโนมัติอีกด้วย HP Update ช่วยอำนวยความสะดวกให้คุณในการรักษาซอฟต์แวร์ HP ให้มีความทันสมัยเสมอ ทั้งในเครื่องคอมพิวเตอร์และเครื่องพิมพ์ HP ไม่ได้มีในระบบปฏิบัติการทุกระบบ

คำถามเกี่ยวกับ HP Update ที่พบบ่อย

ทำไมโปรแกรมอัปเดตจึงมีความสำคัญ
ในบางครั้ง ซอฟต์แวร์ที่ล้าสมัยอาจจะขัดขวางการติดตั้งหรือประสิทธิภาพการทำงานของผลิตภัณฑ์ การรักษาให้ซอฟต์แวร์ HP มีความทันสมัยเสมอจะช่วยป้องกันไม่ให้เกิดปัญหา หรือหากเกิดปัญหา ก็จะช่วยให้คุณหาวิธีแก้ไขปัญหาได้ง่ายขึ้น ยกตัวอย่างเช่น ตัวช่วยแนะนำและเอกสารสนับสนุน 

จะมีการส่งข้อมูลชนิดใดบ้าง เพื่อนำไปตรวจสอบโปรแกรมอัปเดตแบบอัตโนมัติ
HP Update รวบรวมและเเชร์ข้อมูลดังต่อไปนี้	
•	ชื่อระบบปฏิบัติการ	
•	ค่าประเทศ/ภูมิภาค	
•	ค่าภาษา	
•	รายการเครื่องพิมพ์ HP ที่มีการเชื่อมต่อ	
•	รายการอุปกรณ์ USB ของ HP ที่มีการเชื่อมต่อ	
•	รายการอุปกรณ์เกี่ยวกับภาพของ HP ที่มีการเชื่อมต่อ	
•	จำนวนครั้งที่พยายามดาวน์โหลดซอฟต์แวร์ของ HP และที่ติดตั้งสำเร็จ

นอกจากนี้ HP Update จะรวบรวมล็อกไฟล์ที่สร้างขึ้นในระหว่างการดาวน์โหลดและติดตั้งซอฟต์แวร์ของ HP เพื่อนำไปพัฒนาโปรแกรม HP Update โดยข้อมูลนี้จะมีการนำใช้ในการพัฒนาความสำเร็จของโปรแกรมอัปเดตในอนาคต ผู้ใช้เลือกที่จะดูข้อมูลในล็อกไฟล์และอนุมัติการส่งได้ด้วย ข้อมูลมีการรวบรวมโดยไม่ระบุชื่อ HP Update จะไม่มีการแนบรหัสเฉพาะกับข้อมูลลูกค้าที่ไม่ระบุชื่อ

โปรแกรมอัปเดตมีการดาวน์โหลดและติดตั้งโดยอัตโนมัติหรือไม่
หลังจากที่คุณได้อนุญาตให้ตรวจสอบโปรแกรมอัปเดตแล้ว อาจจะมีการดาวน์โหลดและติดตั้งโปรแกรมอัปเดตเล็กๆ ที่สำคัญ โดยไม่แจ้งเตือนก่อน แต่จะมีแค่โปรแกรมอัปเดตที่เปิดทางให้ซอฟต์แวร์ที่ติดตั้งปัจจุบันทำงานได้เหมาะสมเท่านั้น โดยส่วนใหญ่แล้ว คุณจะได้รับการแจ้งเตือนว่าจะใช้โปรแกรมอัปเดตได้เมื่อไหร่ และเลือกได้ว่าต้องการดาวน์โหลดและติดตั้งซอฟต์แวร์ตัวใดบ้าง

ซอฟต์แวร์มีการตรวจสอบโปรแกรมอัปเดตบ่อยแค่ไหน
ค่าเริ่มต้นของ HP Update คือ จะตรวจสอบโปรแกรมอัปเดตสัปดาห์ละครั้ง อย่างไรก็ดี คุณสามารถเปลี่ยนความถี่ในการตรวจสอบนี้ได้โดยการเข้าถึง HP Update จากเมนู Start (เริ่มต้น)

โปรแกรมอัปเดตมีค่าใช้จ่ายเท่าไหร่
HP จะไม่คิดค่าใช้จ่ายสำหรับโปรแกรมอัปเดตซอฟต์แวร์ของ HP แต่คอมพิวเตอร์ของคุณจะต้องมีการเชื่อมต่อกับอินเทอร์เน็ต เพื่อที่ HP Update จะได้ค้นหาและดาวน์โหลดโปรแกรมอัปเดตซอฟต์แวร์ของ HP ทั้งนี้ ค่าใช้จ่ายการเชื่อมต่ออินเทอร์เน็ตขึ้นอยู่กับผู้ให้บริการอินเทอร์เน็ต (ISP) ของคุณ การดาวน์โหลดโปรแกรมอัปเดตซอฟต์แวร์ของ HP จะไม่มีการคิดค่าใช้จ่ายเพิ่มเติมนอกเหนือจากกิจกรรมทางอินเทอร์เน็ตของคุณเอง เช่น การอ่านอีเมลหรือการท่องเว็บ เป็นต้น

HP จะปกป้องความเป็นส่วนตัวของฉันอย่างไร
HP Update จะไม่รวบรวมชื่อ ที่อยู่ หรือที่อยู่อีเมลของคุณ ส่วนที่อยู่ IP ของคอมพิวเตอร์ของคุณจะนำไปใช้เพื่อเปิดทางให้มีการเชื่อมต่ออินเทอร์เน็ตที่มีความปลอดภัยเท่านั้น HP Update จะไม่สร้างรหัสเฉพาะที่จะนำไปใช้ระบุคุณหรือคอมพิวเตอร์ของคุณได้

HP Customer Participation Program (โปรแกรมการเข้าร่วมของลูกค้า HP)/ HP Product Improvement Study (การศึกษาเพื่อพัฒนาผลิตภัณฑ์ HP)
การที่คุณตกลงที่จะติดตั้งซอฟต์แวร์ HP Customer Participation Program (โปรแกรมการเข้าร่วมของลูกค้า HP)/ HP Product Improvement Study (การศึกษาเพื่อพัฒนาผลิตภัณฑ์ HP) นั้นจะทำให้คุณได้รับโอกาสในการเข้าร่วม HP Customer Participation Program (โปรแกรมการเข้าร่วมของลูกค้า HP)/ HP Product Improvement Study (การศึกษาเพื่อพัฒนาผลิตภัณฑ์ HP) ในอนาคต โดยโปรแกรมนี้เป็นความสมัครใจ หากคุณตกลงที่จะเข้าร่วม ก็จะมีการถามข้อมูลเพิ่มเติมจากคุณหลังจากการติดตั้ง ไม่ได้มีในระบบปฏิบัติการทุกระบบ

หากคุณตกลงเข้าร่วม ซอฟต์แวร์นี้ก็อาจจะมีการเชื่อมต่อกับ HP ผ่านทางอินเทอร์เน็ตเป็นครั้งคราว เพื่อส่งข้อมูลประเภทดังต่อไปนี้ (โดยการอนุญาตจากคุณ)  
•	ข้อมูลเกี่ยวกับระบบคอมพิวเตอร์ เช่น ระบบปฏิบัติการ ขนาดของหน่วยความจำ ประเทศ/ภูมิภาค ภาษา และที่อยู่ IP
•	ข้อมูลเกี่ยวกับผลิตภัณฑ์ HP เช่น รุ่นผลิตภัณฑ์และหมายเลขประจำเครื่อง
•	ข้อมูลเกี่ยวกับวิธีการใช้งานผลิตภัณฑ์ HP ของคุณ เช่น จำนวนหน้าที่พิมพ์ โหมดพิมพ์ สื่อสิ่งพิมพ์ ยี่ห้อของหมึกหรือโทนเนอร์ และประเภทของไฟล์ที่พิมพ์
•	ข้อมูลที่คุณอาจจะกำหนดค่าไว้ในเครื่องพิมพ์เกี่ยวกับการดูแลผลิตภัณฑ์ เช่น ขื่อผู้ดูแลระบบและข้อมูลติดต่อ
•	ข้อมูลทางเทคนิคเพิ่มเติมซึ่งจะแตกต่างกันไปในแต่ละผลิตภัณฑ์

ข้อมูลที่รวบรวมจะไม่ระบุชื่อและใช้ในฟอร์มรวม การส่งข้อมูลนี้อาจจะส่งผลกระทบต่อการดำเนินงานและอัตราความเร็วเพียงแค่เล็กน้อย HP อาจใช้ข้อมูลนี้ในการออกแบบผลิตภัณฑ์ให้ดีขึ้น

HP Connected
ไอคอน ("shortcut (ทางลัด)") ซึ่งลิงค์ไปยัง HP Connected อาจจะมีที่หน้าจอเดสก์ทอปของคุณ (หรืออาจจะไม่มี หรือติดตั้งในเครื่อง HP บางเครื่อง หากคุณมีเครื่องพิมพ์ที่เชื่อมต่อกับอินเทอร์เน็ตและสนับสนุน HP ePrint Web Service (บริการพิมพ์อิเลคทรอนิกส์ทางเว็บของ HP) โปรแกรม HP Connected ก็จะเปิดทางให้คุณเห็นสถานะเครื่องพิมพ์ แอพการเพิ่มและยกเลิกการพิมพ์ และจัดการการตั้งค่า ePrint (การพิมพ์อิเลคทรอนิกส์) และประวัติงานจากเบราซอร์เว็บ ไม่ว่าคุณจะอยู่ที่บ้านหรือข้างนอก
 
เมื่อคุณเข้าถึงโปรแกรม HP Connected ทางออนไลน์ อาจจะมีการส่งข้อมูลดังต่อไปนี้จากเครื่องคอมพิวเตอร์ของคุณ เพื่อพัฒนาประสบการณ์การใช้งานโดยรวม และป้อนค่าให้คุณก่อนโดยอัตโนมัติ
•	สถานที่ตั้งทั่วไป (ค่า PC ปัจจุบัน)
•	ภาษา (ค่า PC ปัจจุบัน)
•	เลขรุ่นเครื่องพิมพ์ 

สามารถนำไอคอน HP Connected ("shortcut (ทางลัด)") ออกจากหน้าจอเดสก์ทอป โดยการลากไอคอนไปที่ "Recycle Bin (ถังรีไซเคิล)" บนเดสก์ทอป หรือโดยการคลิกขวาที่ไอคอนและเลือก "Delete (ลบ)" 

Installation Report (รายงานการติดตั้ง)

อาจจะมีการส่ง Installation Report (รายงานการติดตั้ง) ไปที่ HP หากมีการเลือกตัวเลือกนี้ในโปรแกรมติดตั้ง  การส่งรายงานการติดตั้งนี้จะช่วยให้ HP พัฒนาการติดตั้งเครื่องพิมพ์ในอนาคต  ในรายงานจะมีข้อมูลที่ไม่มีการระบุชื่อซึ่งกล่าวถึงการติดตั้งปัจจุบัน และจะมีการส่งไปที่ HP โดยใช้การเชื่อมต่ออินเทอร์เน็ตของคุณ  โดยข้อมูลในรายงานการติดตั้งจะรวมถึงข้อมูลดังต่อไปนี้
- ข้อมูลระบบ (ตัวอย่างเช่น ระบบปฏิบัติการและเวอร์ชัน เป็นต้น)
- ข้อมูลผลิตภัณฑ์ (ตัวอย่างเช่น รุ่นผลิตภัณฑ์ ตัวเลือกผลิตภัณฑ์ หรือการกำหนดค่าต่างๆ)
- การเลือกในการติดตั้ง (ตัวอย่างเช่น ตัวเลือกการเชื่อมต่อและการเลือกซอฟต์แวร์ เป็นต้น)
เวลาการติดตั้ง
- ข้อความผิดพลาดที่ได้รับระหว่างการติดตั้ง